Il-Pulizija Olandiża arrestat l-allegat El Chapo tal-Asja li huwa l-kap tal-ikbar gang tad-droga fid-dinja wara mandat maħruġ mill-Awstralja. Huwa mifhum Tse Chi Lop li huwa Ċiniż residenti l-Kanada, huwa kap ta' kumpanija bl-isem ta' The Company li tiddomina s-suq tad-droga llegali ta' $70 biljun madwar l-Asja. Tse li huwa wieħed mill-aktar persuni mfittxija fid-dinja ġie arrestat fl-ajruport Schiphol ta' Amsterdam hekk kif kien ħa jaqbad titjira lejn il-Kanada. L-Awstralja issa mistennija tordna l-estradizzjoni tiegħu sabiex jaffaċċja l-ġuri. Il-Federazzjoni tal-Pulizija Awstraljana temmen li The Company magħrufa wkoll bħala Sam Gor Syndicate hija responsabbli għal 70% tad-droga llegali li tidħol fil-pajjiż. Il-Pulizija Awstraljani ilha ssegwi lil Tse għal aktar minn diċenju.